Gandia ret un emotiu homenatge a l'esforç col·lectiu de la ciutat durant la pandèmia i als tres medallistes paralímpics
03 octubre 2021

## Gandia ret un emotiu homenatge a l'esforç col·lectiu de la ciutat durant la pandèmia i als tres medallistes paralímpics03 octubre 2021Última actualització: 03 octubre 2021

![](../gestion/img/d763cfb1d4ebf7639e8906bc935e57235ee04767cb8c96d6bedf694c9a84c142.jpg)  
  

Coincidint amb el dia de l’inici de l’Any Jubilar de Sant Francesc de Borja i de la festivitat litúrgica del patró de Gandia, aquest matí s’ha recuperat l’Acte Cívic que se solia programar durant la Fira i Festes. Així, el Pati de Canyes del Palau Ducal ha acollit un emotiu i recollit acte per a retre homenatge a diversos col·lectius i la ciutadania de Gandia per la seua solidaritat, implicació i responsabilitat durant la pandèmia. L’Acte Cívic ha comptat amb la presència de la **ministra de Ciència i Innovació,** **Diana Morant,** el **conseller de Política Territorial, Obres Públiques i Mobilitat**, **Arcadi Espanya,** l’**alcalde de Gandia, José Manuel Prieto,** així com membres de la Corporació municipal i representants de la societat civil gandiana, i ha començat amb un minut de silenci per les víctimes de la covid-19.

Tot seguit, s’ha portat a terme un agraïment i un reconeixement simbòlic a tot eixe esforç que han fet en un temps dur per a la ciutat col·lectius com el de la sanitat; de les forces i cossos de seguretat; dels mitjans de comunicació; dels comerciants i de les grans superfícies comercials; dels transportistes; dels homes i dones del camp i de la mar; de les entitats sense ànim de lucre, de les associacions i dels col·lectius de voluntariat; dels serveis de neteja i manteniment; del funcionariat; o del món educatiu. A una representació de tots aquests col·lectius se’ls ha lliurat una reproducció del taulell del segle XV que decora el Palau Ducal i que representa la doble corona dels Borja (Calixte III i Alexandre VI).

A continuació, l’alcalde de Gandia ha llegit una Declaració Institucional consensuada i aprovada per unanimitat per totes les forces polítiques amb representació al consistori gandià on s’ha posat de manifest que _“__Gandia sencera ha donat una mostra de fortalesa i convicció. Hem demostrat capacitat de resiliència, hem sabut resistir davant una amenaça inesperada. Som una ciutat que sempre ha fet front a les adversitats, i les ha superades._ _Som una ciutat solidària que sempre creix enfront de les fatalitats. Som una ciutat forta que s’aixeca i afronta tots els contratemps”._

En la Declaració Institucional també s’ha fet referència al lema ‘Sic luceant opera tua’ que _“tant caracteritza la manera de ser de Gandia i reflectix ben bé la nostra actitud, la nostra forma de vida. Som una ciutat orgullosa i satisfeta del seu passat, que afronta amb determinació els rigors del present i encara amb il·lusió els que vindran en el futur”._

Al mateix temps, s’ha llançat un missatge de cautela, assenyalant que _“__és vital continuar complint les indicacions de les autoritats sanitàries. La consigna és clara: actuar amb extremada prudència i responsabilitat. I confiar en la ciència. En estos llargs mesos hem assistit a la ciència en viu. Sense oblidar reforçar el potencial de la nostra sanitat pública, una de les millors del món”._

**Escuts d’Or per als tres medallistes paralímpics**

Durant el transcurs d’aquest acte, l’alcalde i la ministra de Ciència i Innovació també han lliurat l’Escut d’Or de la Ciutat de Gandia als atletes paralímpics **Héctor Cabrera, Miriam Martínez i Kim López,** pertanyents al Club de Córrer El Garbí i que van aconseguir una medalla en els passats Jocs Paralímpics de Tòquio, en reconeixement als seus èxits esportius, posant en valor la seua perseverança i la seua superació davant l’adversitat en la seua trajectòria vital.

L’exalcaldessa de Gandia i actual ministra del Govern d’Espanya, Diana Morant, els ha felicitat amb aquestes paraules: _“Gràcies pel vostre exemple d__’__esfor__ç__, superaci__ó_ _i const__à__ncia. Sou una inspiraci__ó_ _i una mostra clara que no hi ha cap obstacle imbatible si som capa__ç__os de donar el millor de nosaltres”._

**La ministra Diana Morant ha tancat l’acte**

L’acte ha conclòs amb la intervenció de la ministra de Ciència i Innovació, que ha recordat que _“fins fa just 84 dies, com a alcaldessa de Gandia, la meua acció es va centrar en les persones, les seues necessitats i els seus reptes. I amb la mateixa visi__ó_ _he enfocat la missi__ó_ _encomanada com a ministra, ja que l__’__acci__ó_ _del ministeri es guia en un eix: la ci__è__ncia la fan les persones i es fa per a les persones. Per aix__ò__, és prioritat d__’__aquest ministeri cuidar a un altre col__·__lectiu essencial: les persones que investiguen i innoven”_

Així, Morant ha reiterat aquest compromís com a ministra, ja que “_són essencials totes les persones que fan ciència, perquè la ciència es fa per a les persones, per a solucionar-los la vida i afrontar reptes com el de la pandèmia o el volcà de La Palma. Per això també són essencials els científics, els quals tindran un pla de talent des del Ministeri perquè s’acabe ja eixa fuga i exili dels nostres científics i joves, perquè no tindrem futur si no és de la seua mà”._

La ministra de Ciència ha ressaltat que _“Gandia ha sigut exemple alhora d’afrontar la pandèmia, amb un exercici col·lectiu per a fer-li front a eixa amenaça que teníem com a societat, la qual s’estava emportant la vida dels nostres veïns, però també les il·lusions socials i econòmiques de molts col·lectius. I junts vam anar prenent decisions i teixint una xarxa que a poc a poc va anar fent front a la pandèmia i que ens ha situat ara en un moment de futur i d’esperança per a la nostra ciutat”._

L’excaldessa de Gandia ha considerat _“totalment adequat que l’ajuntament porte a terme hui aquest homenatge a tots els que han sigut essencials per a recuperar-nos de la pandèmia i recuperar una ciutat que torna a estar viva després d’aquest temps d’incerteses. Ajuntament, Generalitat i Govern d’Espanya; tots teníem clar que d’aquesta crisi ningú podia quedar-se fora, ni enrere. Per tant, ha sigut un honor estar present en aquest acte per a reconéixer la solidaritat i l’altruisme posat al servei de les persones”._

**“Ells són els herois anònims que tenim en totes les societats”**

Després de l’acte, el conseller Arcadi Espanya ha destacat que la Generalitat Valenciana ha volgut sumar-se a aquest homenatge perquè _“ells són els herois anònims que tenim en totes les societats, els quals moltes voltes no apareixen en els mitjans de comunicació i van pel carrer i la gent no els reconeix. I, sense ells, no haguérem pogut superar aquesta pandèmia”._

El conseller també ha mostrat _“l’orgull que tenim els valencians en comptar amb una ministra de Gandia, que posa en el Govern d’Espanya eixa mirada mediterrània i la seua experiència com a alcaldessa és molt valuosa per a traslladar-la en una matèria com la ciència que és la que ens ha salvat d’aquesta pandèmia”._ També ha agraït a l’alcalde Prieto _“tota la tasca que està fent per a posar a Gandia a l’avantguarda de totes les ciutats d’Espanya”._

**“Encetem una etapa d’esperança on necessiten eixe esforç col·lectiu”**

Per la seua banda, l’alcalde de Gandia ha llançat un missatge d’esperança: _“Encetem una etapa, no de superació absoluta de la pandèmia, però sí de la seua fase més complicada. I comencem una etapa d’esperança, on necessitem novament eixe esforç i repte col·lectiu. I, el Govern de Gandia, estarà a l’alçada d’aquest repte, perquè comptem amb totes les complicitats”._

Entre eixes complicitats, Prieto ha citat la del Govern d’Espanya i que també ha plantejat la ministra Diana Morant amb _“el suport a les Administracions locals amb el talent i la incorporació de coneixement als esforços tècnics dels ajuntaments, perquè es trasllade en generació d’oportunitats i en fer que els millors projectes de vida no tinguen excusa per anar-se’n”._ O la complicitat de la Generalitat Valenciana, amb _“la defensa de les infraestructures que necessitem per a competitivament ser encara més forts”._

Prieto també ha fet referència a la capacitat de recuperació i transformació de Gandia cap a un temps que mira amb esperança els reptes que es plantegen després d’una etapa complicada. _“Som una ciutat forta i resistent, hem demostrat altres vegades que sabem superar les adversitats i ara anem a fer-ho d’una manera inèdita amb una aliança amb el Consell i el Govern d’Espanya, als que agraïsc la seua confiança amb Gandia”,_ ha conclòs.

**Obertura de l’Any Jubilar de Sant Francesc de Borja**

Una vegada finalitzat l’Acte Cívic, les autoritats han participat en els actes de l’obertura solemne de l’Any Jubilar pel 350 aniversari de la canonització i el 450 aniversari de la mort de Sant Francesc de Borja. Així, a la porta de l’Església del Sagrat Cor, més coneguda com l’Església del Palau.

Després, la comitiva s’ha dirigit en processó fins a la Insigne Col·legiata de Gandia. Una mica abans de les 12 hores i a la Porta de Santa Maria de la Seu, s’ha tornat a celebrar el mateix ritu que en el Palau Ducal. Posteriorment, ha tingut lloc la Santa Missa inaugural de l'Any Jubilar.

A més, aquesta nit a les 21 hores tindrà lloc a la plaça de l’Escola Pia l’inici de l’Any Jubilar de Sant Francesc de Borja que ha programat l’Ajuntament de Gandia, amb un espectacle multidisciplinar a càrrec de la Cia. Motiva Danza, de l’Associació Cultural Gandia en Danza, amb la direcció de Sonsoles Borja. També hi haurà una projecció multimèdia a càrrec de MOMAP Studio.